दैनिक भास्कर देगा युवा लेखकों को फेमस राइटर्स से मिलने का मौका
दैनिक भास्कर जयपुर में 21 से 25 जनवरी 2016 तक होने वाले जयपुर लिटरेचर फेस्टिवल में युवा लेखकों को शामिल होने का सुनहरा अवसर दे रहा है। युवा लेखक विश्वविख्यात लेखकों से रूबरू होने के साथ ही नगद पुरस्कार भी जीत सकते हैं।
यह अवसर पाने के लिए \\\"वर्तमान परिदृश्य में हिंदी भाषा की सही परिभाषा क्या है। क्या हिंदी को ग्लैमर स्वरूप दिया जा सकता है?\\\' विषय पर अपने विचार 250 से 300 शब्दों में लिखकर 31 दिसंबर, 2015 तक dbhwp@dbcorp.in पर पीडीएफ फॉर्मेट में भेजें। सभी प्रविष्टियां टाइप की हुई ही होनी चाहिए एवं उसमें लेखक का नाम, उम्र, पता एवं मोबाइल नंबर भी होना चाहिए। लेख के साथ एक सत्यापन पत्र भी संलग्न करें कि यह रचना लेखक की मौलिक रचना है। यह प्रतियोगिता 18 से 25 वर्ष आयु वर्ग के लिए है। विजेताओं का चयन ज्यूरी द्वारा किया जाएगा एवं सर्वमान्य होगा।
ज्यूरी द्वारा चयनित किए गए तीन श्रेष्ठ विजेताओं को जयपुर लिटरेचर फेस्टिवल में शामिल होने और विश्वविख्यात लेखकों से मिलने का मौका दिया जाएगा। इसके अलावा 10 अन्य विजेताओं को पांच हजार रुपए का नगद पुरस्कार भी दिया जाएगा।
hin_Deva hin_Deva hin_Deva hin_Deva